The Fast Show

The Fast Show er en sketsjbasert britisk komiserie skapt av Paul Whitehouse og Charlie Higson og produsert av BBC. Serien gikk på BBC fra 1994 til 1997. Etter det kom en del tv-spesialer, samt en kortvarig web-serie.

I tillegg til de fire sesongene var det også to riksdekkende turneer i Storbritannia, først sammen med Shooting Stars i 1998 og deretter Farewell Tour i 2002, samt en julespesial. Serien er særlig basert på faste figurer, morsomheter som strekker seg over flere sketsjer og kjapp levering av poenger. Mange fraser fra serien ble svært populære blant seerne. 

Serien påvirket senere komedie som The Catherine Tate Show og Little Britain. Den ble en av de mest populære seriene i Storbritannia i 1990-årene, og har siden blitt vist i reprise og utgitt på DVD og som lydbok. Noen av figurene – Ron Manager, Ted og Ralph, Swiss Toni og Billy Bleach – har siden blitt brukt i andre programmer. 

Stil og innhold

Serien ble utviklet av Paul Whitehouse og Charlie Higson, som ønsket å forlate Harry Enfield and Chums som de hadde skrevet for og opptrådt i. De fikk med seg Simon Day, Mark Williams, John Thomson, Arabella Weir og Caroline Aherne på det nye prosjektet. 

Som navnet antyder ble serien karakterisert av rask levering av poengene i sketsjer; noen varte bare få sekunder. Whitehouse og Higson skal ha fått ideen til dette da de så en reklamesnutt for en kommende sesong av Harry Enfield and Chums, og så at sketsjene ble minst like morsomme i kortform. The Fast Show ble på grunn av dette en arbeidstittel, som ble stående da serien ble sendt. 

I tillegg til skuespillerne var også manusforfattre og komikere som Graham Lineham, Arthur Mathews, Vic Reeves, Bob Mortimer og Craig Cash involvert i produksjonen. 

Noen av de mest populære figurene ble de som ofte opptrådte, men som ikke engang hadde noe skikkelig navn. De ble i stedet kjent bare for sine faste replikker eller en beskrivelse, som Whitehouse' «Anyone fancy a pint?», Williams' «You ain't seen me, right!» og «I'll get me coat» og Weirs «Ha!» og «Insecure woman». 

Noen av figurene var basert på virkelige personer. Louis Balfour fra Jazz Club minner sterkt om Bob Harris fra The Old Grey Whistle Test, Ron Manager har likheter med Trevor Brooking, Arthur Atkinson er en parodi på Arthur Askey og Lord Ralph Mayhew sies å være basert på regissørren John Boorman. 

Temasangen var Engelbert Humperdincks «Release Me». I første sesong ble den sunget av Paul Whitehouse under åpeningssekvensen, men i senere sesonger ble den bare spilt under rulletekstene.

Figurer og faste innslag

Se Figurer i The Fast Show for en mer fullstendig liste

FigurBeskrivelseFast replikkSkuespillerSesong(er)«Unlucky» AlfEnsom pensjonist som alltid har uflaks.«Oh, bugger»Paul WhitehouseAlle«Anyone fancy a pint?»Mann som kjeder seg og på et upassende tidspunkt inviterer til å ta en øl.«Anyone fancy a pint?»Paul WhitehouseAlleAntonios GubbaSportskommentator på «Chanel 9 Neus».Simon DayArchie «the pub bore»Ensom mann som mimrer om fortiden, og alltid hadde samme yrke som den han snakker med. Besatt av Frank Sinatra.«Hardest game in the world» og «Thirty years, man and boy»Paul WhitehouseSesong 3Arthur AtkinsonParodi på musikkhallkomedie fra 1940-årene, særlig Arthur Askey og Max Miller.«Where's me washboard?»Paul WhitehouseAlleTommy CocklesGammel (u-)venn av Arthur Atkinson, introduserer innslagene med ham. Simon DayAlleBilly BleachBedreviter på pub, blander seg borti alt og roter det til. Senere i egen serie, Grass«You don't wanna do that, mate»Simon DayAlleBob FlemingVerten for TV-serien Country Matters, sliter med voldsom hoste.Charlie HigsonAlle«Brillian Kid»Ung gutt som trasker rundt og forteller at alt er fantastisk.«Brilliant!»Paul WhitehouseAlleCarl HooperAustralier som leder programmet That's Amaxing, hvor han alltid får uinteressante gjester.Simon DayAlleChanel 9TV-kanal fra en bananrepublikk, hvor figurene snakker et fantasispråk.FlereAlleChris «the Crafty Cockney»Cockney som stjeler alt som ikke er spikret fast.«I'll nick anything, me»Paul WhitehouseSesong 2 og 3Colin HuntKontorets spøkefugl, som ikke er spesielt morsom.Charlie HigsonSesong 2 og 3Dave Angel, «Eco-Warrior»Miljøverner som vil redde planeten med noe spesielle metoder, og som stadig motarbeides av sin kone. Er også swinger og nudist.Simon DaySesong 3Professor Denzil DexterUtfører bisarre, unyttige og mislykkede eksperimenter.John ThomsonSesong 1 og 2The 13th Duke of WybourneSexgal adelsmann som alltid er på steder hvor han ikke burde være.Paul WhitehouseSesong 3Ed WinchesterAmerikansk reporter som sjelden rekker å si mer enn «Hi! I'm Ed Winchester!»Hi! I'm Ed Winchester!Jeff HardingAlleGideon SoamesProfessor i arkitektur og historie som forteller usannsynlige historier.Simon Day«I'll get me coat»Mann fra Birmingham med svært dårlige sosiale antenner. Også laget i andre historiske settinger. «I'll get me coat»Mark WilliamsAlle«Insecure Woman»Kvinne som er svært usikker på om hun ser bra ut.«Does my bum look big in this?»Arabella WeirAlleJesseTomsing fra landet med spesielle preferanser innen mat, mote og annet.«This week, I 'ave been mostly…»Mark WilliamsSesong 2 og 3John Actor som «Inspector Monkfish»Tøff og kompromissløs politimann i en TV-serie. Figuren døde i løpet av sesong 4.«Put your knickers on and get me a cup of tea!»Simon DaySesong 2 og 3Johnny «Nice Painter»Trivelig amatørmaler som klikker når fargen svart nevnes.«Yes, I shall have to get out the black.»Charlie HigsonSesong 3Ken og KennethSkreddere som stiller svært personlige spørsmål til sine kunder.«Oh. Suit you, sir. Oh.»Paul Whitehouse og Mark WilliamsAlleKolothos ApollinarisNyhetsoppleser på Chanel 9 NeusPaul ShearerAlleLouis BalfourEkstremt groovy programleder for Jazz Club.John ThomsonSesong 2 og 3«No offence»Frekk sørafrikanske dame i parfymedisk.Arabella WeirSesong 3«Our» Janine CarrTenåringsmamma med skjevt syn på verden. Nekter å fortelle hvem barnefaren er, for «det er ikke riktig å sladre på rektor».Caroline AherneSesong 1 og 2«The Offroaders»I overkant selvsikre tøffinger som driver med offroad, fiske og paintball. «It's sorted! It's gripped!»Charlie Higson og Paul WhitehouseAllePatrick NiceMann som forteller om hyggelige opplevelser, som å finne originalen av Bibelen, vinne toppremien i Lotto to uker på rad osv. på en veldig avslappet måte. «…, which was nice.»Mark WilliamsSesong 2 og 3Paula FischVær- og lottopresentatør på Chanel 9. Vinner av ARSE-prisen.«Scorchio!»Caroline AherneSesong 1 og 2Poutremos Poutra-PoutremosProgramleder på Chanel 9Paul WhitehouseAlleRon ManagerForvirret og nostalgisk fotballekspert.«Small boys in the park, jumpers for goal-posts…»Paul WhitehouseAlleRowley Birkin QCPensjonert advokat som snøvler frem uforståelige historier. Mellom mumlingen kommer noen ord man kan forstå, helt uten sammenheng. Har store alkoholproblemer.«I'm afraid I was very, very drunk!»Paul WhitehouseSesong 2 og 3Roy og RenéeSnakkesalig og dominerende kvinne og hennes undertrykte ektemann.«What did I say, Roy?»John Thomson og Caroline AherneSesong 1 og 2Swiss ToniBilselger, sammenligner alt med å elske med en vakker kvinne. Charlie HigsonSesong 3Ted og RalphLord Ralph Mayhew og hans gårdsarbeider Ted; Ralph er ulykkelig forelsket i Ted. Også brukt i et eget timeslangt program. Charlie Higson og Paul WhitehouseAlle

Andre ting som blir gjentatt i serien er blant annet:

 «Cheesy Peas»: En blanding av ost og erter som først dukker opp i en reklamesnutt, og senere i forskjellige varianter og sammenhenger. Nevnes i flere sketsjer som om det var et virkelig produkt.
 Jesus Kristus: I forskjellige sammenhenger hvor det er upassende nevner noen at Jesus «døde for våre synder» eller lignende. 
 Isle of Man: Kontroversielle sketsjer om merkelige folk fra Man.

Referanser

 Eksterne lenker 

Kategori:Britiske komiserier
Kategori:TV-produksjoner på BBC
Kategori:Britiske TV-produksjoner fra 1990-årene
Kategori:Britiske TV-produksjoner fra 2000-årene
Kategori:Britiske TV-produksjoner fra 2010-årene
Kategori:Britiske TV-produksjoner fra 2020-årene